fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi uz fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi sv fi fi fi fi fi fi fi fi fi fi fi fi fi fi fi fi fi fi cs fi fi fi en fi fi fi fi hbs_lat fi fi fi fi fi fi fi fi fi fi fi sl fi fi fi fi fi fi fi fi fi fi pl fi fi fi fi fi fi fi fi nl fi fi fi ms fi eo cs fi fi fi fi de fi cs fi fi cs fi fi fi fi fi fi fi fi en fi fi fi fi en fi fi fi fi fi fi fi fi fi sv fi fi fi pl fi fi fi fi fi fi fi cs fi fi fi fi fi fi fi pt fi fi it fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi fi fi fi fi fi en fi fi fi en fi fi en fi fi en fi fi fi fi fi fi fi fi id fi fi fi fi fi fr fi fi fi fi en fi fi fi fi fi fi fi fi en en fi fi fi fi en fi fi fi fi fi fi fi fi en fi fi fi fi fi fi fi lt fi fi fi
Raha ei tee onnelliseksi, mutta rahattomuus v*tuttaa.: lokakuuta 2013
Olen kolmekymppinen typeristä veloistaan niskalenkin ottanut nainen. Maksoin 14 000€ turhaa velkaa pois 33 kuukaudessa. Lottovoiton haaveilu on loppunut jo aikaa sitten. Blogi kertoo asuntolainan maksusta ja taloudellisesta tasapainoilusta. Toiveena on tasapainoinen talouselämä ja säästäminen.
Ruokakauppaan 10€, Savukkeisiin 25€, Pakollinen ulkona syöty lounas 10€ Yhteensä; 45€ (Säästöön toivottavasti 30€ yllättäviin menoihin) Viikon negatiiviset: Pakko syödä lounasta ulkona menon vuoksi. Viikon positiiviset: 3 päivää lastenhoitokeikalla jossa toivon mukaan täysi ylläpito. Mahdollisesti saan lastenhoidosta myös kiitokseksi vaikkapa kahvipaketin.
Ruokakauppaan 15€, Savukkeisiin 25€, Pakollinen ulkona syöty lounas 10€ ja koululounaat 5,30€
Yhteensä; 55,30€ (Säästöön toivottavasti 19,70 yllättäviin menoihin)
Ruokakauppaan 35€, Savukkeisiin 25€. Yhteensä; 60€ (Säästöön toivottavasti 15€ yllättäviin menoihin) Viikon positiiviset; yksi keikkavuoro kakkosduunissa, eli possuun tulee jossain vaiheessa sitten vähän täytettä.
Viikko 48: Ruokakauppaan 35€, Savukkeisiin 25€. Yhteensä 60€ (Säästöön toivottavasti 15€ yllättäviin menoihin.) Viikon positiiviset; jos nipistykset olen saanut suoritetutksi, on vuodenvaihteen ulkomaan matkaan laitettu reissubudjettia kokonaiset 64,70€. Jos budjetti kaatuu, uskon sen johtuvan armottomasta röökaamisesta, limun lipityksestä tai sitten on bensa loppunut. Tai sitten kaikkia niitä.
Huomenna menen pankkiin siirtämään säästöt laskutilille ja maksan visan pois. Samalla voisin nostaa käteiseksi tuon viikkobudjettirahani 4*50€, 4*20€ ja 4*5€ ja jakaa ne vaikka viikottaisiin kirjekuoriin.
Ps. Lainojen puoliväli häämöttää jo mukavasti. Huom. tuo ajankohtainen tilanne ei nyt pidä sisällään sitä huomenna maksettavaa Visaa, eli tuo lainalukema on sitä pelkkää joustoluottoa.
Lähettänyt Taina klo 10.16 10 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: budjetti, opintovapaa, pohdintaa, seuranta, säästäminen, tavoitteita
on se mitä huomenna tassuun saan,
Vaikka tulot tippui kuusi sataa,
Lähettänyt Taina klo 12.49 8 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
...koulutusrahaston sivujen mukaan päätös aikuiskoulutustuesta on annettu eilen. Nyt nenä kiinni postiluukussa odottelen tänään ja  huomenna ja siihen saakka kun päätös tulee postitse. Ehtiiköhän se maksuun niin, että ensimmäinen tuki todellakin olisi tilillä torstaina..? Mii sou häpi!
Kommentoin P. Ohatan viimeisimpään tekstiin isäni tavasta ohjata osan tuloistaan lukuisille eri säästötileille. Aloinkin pohtimaan; kuinka voi olla mahdollista, että vanhemmat joiden taloudenhallintataidot ovat loistavaa luokkaa ovat kasvattaneet lapsen joka ei ole hallinnut rahankäyttöään laisinkaan?
Muistan lapsuudestani laman hyvin vahvasti. Perheessä täytettiin mustakantista vihkoa johon merkittiin kuluja. Viikonloppuisin ostettiin yksi fazerin sininen seitsemälle ja tomaatteja ei ostettu kuin kerran kuussa koska ne olivat niin kalliita. Vanhempien palkkapäivä tarkoitti jokaiselle omaa tomaattia. Vanhemmilleni oli kuitenkin tärkeää, ettei ulospäin näkynyt rahan vähyys. Joululahjat ostettiin pääsääntöisesti kirpparilta, eikä aina saatu sitä mitä haluttiin, mutta harrastuksista tai muista vastaavista ei tingitty. Olen lapsena päässyt harrastamaan, leireilemään ja seuramatkailemaan enemmän kuin moni muu. Monet muut perheet tekivät etelänmatkoja kerran vuodessa. Meidän perhe lähti kerran vuodessa mukaan isän työmatkalle.
Kysyin siskoiltani ja veljeltäni onko heillä tällaista systeemiä? Kukaan heistä ei toimi näin. Kaikki säästävät lapsilleen ajokorttirahoja tavalla tai toisella, mutteivät varaudu todellisiin arkikuluihin...
Lähettänyt Taina klo 13.08 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: budjetti, historia, pohdintaa, vinkkejä
Kirsi, Terhi ja Himoshoppaajan heitteille jättö.
Eilinen Kirsi ja himoshoppaajat jakso sai suuren v*tutuksen aikaan allekirjoittaneen pääkopassa. Jaksossa esiintynyt nuori nainen jätettiin mielestäni heitteille rahaongelmiensa kanssa. Olen ihmetellyt formaattia itsekseni jo aiemmin, mutta eilinen oli mielestäni pohjanoteeraus. Ohjelmassa keskityttiin visioimaan tulevaisuutta ja miettimään mitä tilanteelle voisi tehdä pitkällä aikavälillä. Sadun hätä oli kuitenkin akuutti.
Kaikki meistä tietää sen (tai minä tiedän ainakin), että kun raha-asioissa menee heikosti, on järjellä ajatteleminen haastavaa, koska tunteet ottavat vallan. Tunteita koitetaan hillitä negatiivisella taloudellisella käyttäytymisellä.
Sadulle kierrellenkaarrellen kerrottiin, mitä hänen kannattaisi tehdä, mutta konkreettinen kannustus ja ohjaus jäi vähälle. Ensimmäisen tapaamisen jälkeen meni kuukausi ennen kuin Terhi vieraili Sadun luona uudelleen. Akuuttiin hätään olisi ollut muitakin ratkaisuja kuin eräpäivien siirto (joka sekään ei Sadulta itsenäisesti onnistunut.) Ohjelmassa mainostetaan, että nyt laitetaan himoshoppaajat kuriin! Ja paskan marjat. Kirsi tai Terhi eivät edes yrittäneet sanoa rehellisesti tilanteen vakavuutta. Sadulla oli kaapit täynnä rytkyjä. Kirppistä pystyyn. Sääntö numero yksi on aina, ettei saa tehdä uutta velkaa! Jos ei ole toimeentuloa, ei ole muuta mahdollisuutta kuin myydä omaisuuttaan. Eilinen jakso muutti Kirsi ja himoshoppaajat sarjan silmissäni lifestyle ohjelmasta sosiaalipornoksi. Ainoa konkreettinen tuki jota sarjasta annettiin, oli vinkki kunnallisesta velkaneuvonnasta ja takuusäätiöstä. Väitän, että hänen kohdallaan kuitenkin ulosotto olisi vielä voitu välttää. Vaikka Satu sarjan jälkeen olisikin saanut mentyä velkaneuvontaan, olisi veloista osa ehtinyt jo mennä perintään, ja velka kasvaa kasvamistaan.
Onneksi mielipahaani paransi taas tämänpäiväinen jakso Kukkaron herraksi -sarjasta. Jaksossa lievästi kehitysvammaista Tyttiä luotsattiin kohti itsenäisempää elämää. Jollekin itsenäisyys tarkoittaa 100€ hallitsemista. Asia oli mielestäni hyvä, vaikka äiti tukikin Tytin kärsimättömyyttä ostamalla Tytille älypuhelimen osamaksusopimuksella.
Edelleen kuitenkin mielestäni paras henkilökohtaista taloudenhallintaa käsittelevä televisiosarja on ollut Big Spender/Elät yli varojen, joka pyöri televisiossa Suomessa vuonna 2009. Hyvää sarjassa mielestäni oli suoruus ja kaunistelemattomuus. Elä tee velkaa, maksa laskut, hanki lisätuloja, suunnittele -simppeliä ja mahdollista. Ohjelmaan osallistuvat joutuivat katsomaan peiliin, ja muuttamaan käyttäytymistään. Jos muutosta ei meinannut tulla, kävi bootseihin pukeutunut juontaja pitämässä "motivaatiopuhetta" -eli karjumassa, kunnes alkoi tapahtumaan.
Uutena televisiovinkkinä pakko mainita ruotsalainen sarja nimeltä Lyxfällan. Sarja pyörii ruotsin telkkarissa TV3:lla, eikä taida olla suomeksi tekstitettynä saatavilla. Ylemmästä linkistä pääset nettiteeveeseen josta jaksoja on kuitenkin katsottavissa ruotsiksi. Sarjasta pyörii jo 15. tuotantokausi, eikä ihme. Katsoin juuri jakson numero 8. Vaikka ruotsinkielen taitoni ei olekkaan kovin ihmeellinen ymmärsin keskeiset lauseet, kuten: "Oletko sä siis ihan tyhmä?" ja "Tajuutko, että oot priorisoinut 4500krn tällaiseen paskaan?" Jäin heti koukkuun. Kaipa minä salaa toivoisin, että joku kovistelisi itseäni vastaavalla tavalla...
Lähettänyt Taina klo 5.48 14 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
keskiviikko 23. lokakuuta 2013
Hakemus on ollut koulutusrahastolla käsittelyjonossa nyt tasan seitsemän viikkoa.
Ensimmäisen tuen pitäisi tulla viikon ja yhden päivän päästä. Nettisivujen mukaan päätöksiä annetaan tällä hetkellä hakemuksille jotka ovat saapuneet kahdeksan viikkoa sitten. Silloin kun hakemuksen lähetin, oli käsittelyaika kuusi viikkoa. Järjestelmässä on aika paljon mätää kun näin on, ja jono vain kokoajan kasvaa.
Tiesitkös muuten, että ennen tuon päätöksen saamista ei ole oikeutettu asumistukeen tai opintolainan takaukseen. Kela odottaa aivan yhtälailla tuota päätöstä kuin minäkin.
En usko, että päätös tulee viikon päästä.
En myöskään usko, että vaikka päätös annettaisiin ensi keskiviikkona, että raha olisi tilillä torstaina.
Takautuvasti tukia maksetaan kuitenkin viikoittain, eli lisäkuukautta ei onneksi tarvitse odottaa. Luottokorttia on jo vingutettu. Ja tullaan vinguttamaan. :(
Lähettänyt Taina klo 0.16 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
lauantai 19. lokakuuta 2013
Tässä muutamia taloudenhallintataitoja, joita olen blogin kirjoittamisen aikana harjoitellut ja nykyään harjoitan. Kutsutaan näitä nyt vaikka taloudenhallintasäännöiksi. Osa näistä säännöistä on yleispäteviä, ja osa itselleni tarpeellisia, mutteivät välttämättä kuitenkaan palvele kaikkia.
1. Käy kerran viikossa kaupassa, osta vain ostoslistalta.
Jotta kauppakäynti kerran viikossa riittää, edellyttää tämä elämän suunnittelemista. Mieti etukäteen kuinka olet viikon aikana töissä, mitä otat evääksi jne. Opit pian arvioimaan kulutustasi ja roskiin heitettävän ruoan määrä vähenee. Kesäkuun jälkeen olen heittänyt roskiin vain kananmunan ja juuresten kuoria. Ruokaa ei ole mennyt haaskuuseen lainkaan.
2. Käy kerran kuukaudessa "täydennysostoksilla" budjetoi tähän rahat erikseen.
Itselläni usein listalla on pesuaineita, hygieniatuotteita, kahvia, jauhoja, kaurahiutaleita ja pakasteita. Tuotteita joilla on pitkä käyttöikä ja joilla tarvittaessa pärjään ainakin viikon vain maitoa ostamalla, jos jotakin yllättävää tulee. Vaikka omistaisit vihreän tai sinisen kortin, kannattaa miettiä olisiko tämän ostosretken kohteena kuitenkin se saksalainen Liiteri.
3. Pidä yllä toivelistaa.
Kun sinulla on tarvittavat tavarat listattuna, voit hyödyntää listaa jos joku erehtyy kysymään mitä haluaisit joululahjaksi, tai halujen muuttuessa tarpeeksi voit punnita ostosten kiireellisyyttä rauhassa. Itselläni on listalla tällähetkellä "siistimmät" hameen kanssa käytettävät talvisaappaat ja sisäurheilukengät.
4. Laadi budjetti ja yritä pitää talouselämä tasaisena.
Takaiskut ja kituuttelukuukaudet kuluttavat pinnaa tarpeettomasti. Uusi muutokseni laskutilin perustamisen puitteissa on luonut mahdollisuuden tasoittaa talouselämääni. Kolmen kuukauden välein tuleva vakuutuslasku ei enää hallitse kokonaiskuukauteni kulutusta.
5. Hyödynnä ilmaisia palveluita, kuten kirjastoa ja musiikkiopiston konsertteja.
Pääsen säännöllisesti harrastukseni ja luottamustehtäväni puitteissa nauttimaan kulttuurista. Laskin juuri, että vuonna 2013 olen säästänyt tämän ansioista pääsylipuissa 108€. Käyn viikoittain kirjastossa. Varaan kalenteriini ajan (2h) kun menen kirjastoon ja luen lehtiä. Osa seuraamistani lehdistä ilmestyy viikottain, mutta moni julkaistaan kerran kuukaudessa. Joka viikko luen pääsääntöisesti eri lehtiä. Rutiinin myötä kirjat tulee myös säännöllisesti palautettua, eikä sakko pääse yllättämään.
6. Budjetoi/ suunnittele tulevia hankintoja myös hyvissäajoin.
Olen kesäkuun jälkeen tehnyt haamubudjettia kolmeksi kuukaudeksi eteenpäin. Seuraavaksi on siis vuorossa tammikuun budjetin suunnittelu. Tämä lähinnä siksi, että voin miettiä syntymäpäivälahjoaja, auton huoltoa, talvivaatehankintoja, reissuja jne. hieman etukäteen ja jakaa kustannuksia tarvittaessa eri kuukausille. Marraskuussa ostan/hankin/valmistan jo 8 joululahjaa ja loput jää joulukuulle.
Pidä tilillä pari kymppiä ylimääräistä "hamstrausrahaa" erinomaisen tarjouksen varalta. Esimerkiksi ostin paikallisesta halpakaupasta viime viikolla viisi rexonan suihkusaippuaa kolmella eurolla ja shampoo ja hoitoaineyhdistelmiä kaksi yhteensä viidellä eurolla. Normaalisti suihkusaippuat olisivat maksaneet n. 6€ ja shampoo ja hoitoaine x2 12€ yhteensä siis 18€ ostokset kahdeksalla eurolla! Eikä tuotteita tarvitse ostaa hetkeen.
Säästä tilille jolle et pääse käsiksi, tai pidä huoli siitä, että sinulla on moraalinen velvoite olla koskematta tiliin. Jos sinulla on esim. puolison kanssa yhteinen säästötili, on tämä oiva esimerkki. Säästämisen tarkoitus on ainakin itselleni olla tavoitteellista ja turvaa tuovaa, eikä niinkään takaportti mieliteoille.
9. Älä aseta itsellesi kohtuuttomia paineita velanmaksun tai säästämisen kanssa.
Hiljaa hyvä tulee, on parempi kuin jojoilu ja lainan ainainen takaisin nostaminen. Maksat tuplat kun otat vielä nostokulut päälle uudelleen ja uudelleen. Lainojen poismaksuun ja säästämiseen olen todennut, että itselleni turvallisinta on n. 30% tuloista.
10. Maksa laskuja etukäteen mahdollisuuksien mukaan.
Jos saat ylimääräistä tuloa tai rahaa jääkin säästöön maksa laskuja/vuokraa/lainaa mahdollisuuksien mukaan ylimääräistä. Itse siirrän laskutilille 800€/kk ja olen päättänyt, että jos sinne extraa kertyy, eli esim. tilin saldo ylittää 1800€ (tonni menee helposti jos autolle sattuu jotain.) Kohdennan ne rahat lainan pikaisempaan maksuun tai vaikkapa itseeni.
11. Hemmottelukin on ok, mutta kannattaa miettiä koska sen tekee.
Uskoisin niin, että helmikuu tulee olemaan itselleni sellainen kuukausi kun ylimääräistä menoa ei ole (ei synttäreitä, kekkereitä tms.) jos siihen mennessä en ole saanut ostettua uusia sisäliikuntakenkiä, ostan ne silloin. Jos kengät jo on, ostan ajan 75min kestävään hierontaan.
12. Nyyttärit/illanvietot ystävien kanssa on halpaa viihdettä.
Vietämme tänään illanistujaisia viiden ystäväni kanssa. Yksi vuokraa elokuvan, toinen tuo naposteltavaa, kolmas leipoo piirakan jne. Itse vien kotoani kaksi lautapeliä ja sodastreamin. Omat kustannukset 0€, joku toinen kerta toisin päin.
13. Älä epäröi antaa lahjaksi jotakin kierrätettyä.
Ostin juuri ystävälleni 30v syntymäpäivälahjaksi naamakirjan kalevalakoru kirppikseltä (kyllä, sellainen erillinen ryhmä on olemassa!!!) kauniit pronssiset nappikorvakorut viidellätoista eurolla. Ne olivat irralliset, mutta siirsin ne itselläni kaapissa olleeseen korurasiaan. Hän sai pitkään haaveenaan olleet korvakorut (joiden valmistus on jo lopetettu). Olen myös ostanut paikalliselta kirpparilta kirjoja tulevalle joululle (toki vain sellaisia joissa ei ole omistuskirjoituksia ja jotka ovat uuden veroisia.) Hintaa yhdellä kirjalla on keskimäärin 2€/kpl.
14. Pidä kirjaa kulutuksestasi.
On kai sanomattakin selvää, että voit oppia edellisen kuukauden kulutuksestasi jotakin. Itselläni on excell taulukossa tietoja useamman kuukauden osalta, ja koska elämä toistaa kulkuaan, uskon että monet elokuun menoista ovat edessä myös elokuussa 2014.
15. Älä laske lisätulojen varaan.
Tämän olen oppinut monta kertaa kantapään kautta. Usein jotain yllättävää tulee, tai palkanmaksu ei tapahdukkaan silloin kun suunnittelit. Sivutulossani palkanmaksupäiviä on 7. 12. 17. 22. ja 27. päivä. Palkan maksu riippuu hyvinpitkälti siitä kuinka kauan tunti lista odottaa lokerossa esimiestä. Allekirjoituksen jälkeen lista lähtee toimistosihteerille josta vasta palkkoihin. Tässä saattaa kestää viikko taikka kaksi. Nyt tili tulee 22.10 ja tunnit on kertyneet 28.9 ja 30.9-1.10. Lisätuloni menevät nykyään säästötilille, ja tällä olen estänyt niihin turvautumisen. Aiemmin elämäni oli täynnä "sitten kun" puhetta. Nyt yritän opetella tulemaan toimeen perustulollani. Niin moni muukin tulee, joten miksen itse tulisi.
16. Myy ja lainaa ja mieti voiko osaamistasi myydä.
Mieti rohkeasti mitä tarpeetonta sinulla on. Tiukan paikan tullen voi niitä myydä. Itse olen myynyt nyt syys-lokakuussa muutamia talvitakkeja, koruja jne. Olen myös lainannut autoani 5€/päivä +bensat. Laitoin retkeilyvarusteitani nettiin vuokralle, esim. rinkka ja makuupussi. 5€/päivä. Nämä tuotteet eivät kuitenkaan varsinaisesti lyhyessä käytössä kulu. Siispä miksi ei..
Näitä vinkkejä voisin keksiä varmasti loputtomiin, mutta yksi asia on vielä pakko kertoa...
Nuorempana sain äidiltäni aina joululahjaksi pahvilaatikon jossa oli hammasharja, terveyssidepaketti, kodin putkimiestä, fairya, hiuslakka jne. Laatikon yhteisarvo oli varmaankin n. 40€, mutta lahjana se oli korvaamaton. Opiskeluaikana olin autoton ja lähimpään kauppaan oli matkaa 3,5km. Silloin lahjan tarkoitus oli varmaan osittain se, ettei tarvitse raahata, mutta kyllä se oli iso taloudellinen apu. Nämä pienet kulut silloin tällöin olivat iso menoerä. Saapa nähdä nyt kun olen taas opiskelija saanko samanlaisen paketin tänä vuonna. Tämä on ehdottomasti lahja jota suosittelen kaikille joilla on opiskelija läheinen tai sukulainen. :) Olen myös antanut itse "siivouspaketteja" tupaantuliaislahjaksi ja kaverit ovat kyllä tykänneet. Esim. Rättejä, tiskiharja, vessaharja, kumihanskat ja tarvikkeet ja ohjeet luonnonmukaisiin puhdistusaineisiin (aineina sooda, sitruuna ja etikka.) maksaa yhteensä n. 10€
Lähettänyt Taina klo 1.52 6 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kekseliäisyys, pohdintaa, vinkkejä
perjantai 18. lokakuuta 2013
12 päivää vielä. Onneksi sikapossu edes saa jotakin aikaan.
Kahdentoista päivän kuluttua pitäisi olla ensimmäinen tuki tilillä, eikä päätöstä ole vielä tullut. Itseasiassa käsittely on pikainen ja siinä ei mene kuin päivä tai kaksi, mutta hakemus on edelleen jonossa. Nyt se on ollut jonossa jo puolitoista kuukautta. Tuntuu, että olen jauhanut asiasta jo ihan loputtomiin, ja jos koet nyt pientä ärsyyntymisen tunnetta ja ajattelet, että tämä on kuultu jo kertaan jos toiseenkin... tuo tunne on vain murto-osa siitä ärsytyksestä jota minä tämän epävarmuuden vuoksi tunnen.
Palkkanauha kakkosduunista tuli ja säästötili alkaa paikkaamaan saamiaan osumia, hitaasti mutta varmasti. Ko. nauhassa oli myös yksi keikka vielä syyskuun puolelta. Lokakuun ansio lisineen jne. oli sellainen, että 250:sta eurosta jonka saan tienata kuukaudessa, on jäljellä enää alle 80€. Vuosilomakorvauksen jälkeen lisättömille työtunneille mahdollisuuksia jää tehdä neljä tuntia töitä. Niin lyhyitä vuoroja ei tarjota.
Minulle tarjottiin toisesta paikkaa lyhyempää duunia, kyseessä olisi ollut 8h kertaluoontoinen juttu, mutta siinä liksa olisi ollut 25€/h. Miksi, oi miksi...
Lähettänyt Taina klo 23.45 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: huolestuttaa, opintovapaa, säästäminen
keskiviikko 16. lokakuuta 2013
Kaivelin tuossa vanhoja päiväkirjojani ja selailin sieltä rahaan liittyviä merkintöjä. Aika paljon raha esiintyi toiveissa, mutta moneen kohtaan liittyi myös vahvaa epätoivoa.
15.11.2011 "Talveen on varauduttu hankkimalla autoon lohkolämmittimen piuha ja sisätilan lämmitin. Kallista puuhaa kaikki tyynni. Huomenna on erittäin aiheellista maksaa laskut... Haluaisin alkaa säästämään ihan tosissaan. Tavoitteena on uusi auto ja joskus oma asuntokin. Ennen kaikkea veloista olis jo korkea aika päästä eroon."
22.11.2011 "Makselin tuossa laskuja. Maksoin Vipsterin pois ja nyt vähän vaikuttais ettei tarttis enää uutta ottaa. Olis jo korkee aika päästä tuosta kaikesta paskasta eroon. Nyt vaan tarvii skarpata ihan tosissaan. Vaihe 1 on maksaa veronpalautuksista se 1000€ Vippi24 pois ja säästöillä ja joustoluotolla vuokra. Muut laskut saa odottaa joulukuun puoliväliin. Jos elämisestä tulee tiukkaa, niin masterilla sitten. Sit lyhennellään visa pois ja sitten on jouston ja säästöjen vuoro. Ilman mitään ylimäärästä, voi olla että pääsen piankin jaloilleni."
2.12.2011 "Mulla on vähän sellainen ongelma, että kun alan suunnittelemaan tai unelmoimaan, lähtee se ihan totaalisesti räpylästä. Alan suunnittelemaan juttuja jotka lopulta kaatuu omaan mahdottomuuteensa. Niinku nyt tää taloushommakin"
30.12.2011 "Lähtökohdat on nyt ihan hyvät. Kaikki lyhytlainat on maksettu. Vaikka joululahjojen kanssa lähtikin vähän räpylästä, oli Masteri auttamassa. Nyt kun tuli se lisäkorvaus, ei tarvii masteriakaan enää vinguttaa."
25.7.2012 "Luin vanhoja merkintöjä ja suorastaan hävettää! Enkö oo oppinut mitään. Perustin blogin talouden tasapainotukselleni Blogin ja Saverin avulla olen saanut hommaa haltuun. Pikavippiä en oo ottanut. Tavoitteena  oli saada lainat maksettua 12/2013 mennessä ja nyt olen ostanut auton ja pyörän ja vaikka mitä. Kakkosduunista tulleet rahat on vaan mahdollistanu tätä perseilyä lainojen maksamisen sijaan. Nyt tavotteideni mukaan lyhentämiseen menis1000€/kk ja sitten laskut jne. Toisinsanoen palkasta ei jäis elämiseen mitään! Mulla on jälleen niin kova tarve saada tuloksia, etten ajattele kokonaisuutta tai arkea ja sen realiteettejä. Syksy saa olla nyt sitten nuukailua."
28.8.2012 "Kakkosduunista soittivat ja nappasin yhdeksän vuoroa tulevaan listaan. Kolmen viikon aikana 3*9h ja 6*15h =117h, se on yli normaalin 114.45 listan, ja siis tämän lisäksi teen omat työt. Tuossa tulee kolme sellaista kertaa jossa menen aamulla 8 omiin töihin, siitä suoraan 2. duunin iltayöhön josta vielä oman duunin aamuvuoroon. Eli käytännössä 32h vuoro, mutta kahdessa eri työpaikassa. Mä oon varmaan kuukauden päästä seinähullu, mutta nyt on pakko saada joku käänne tähän hommaan. Muuten oon kohta ihan alkupisteessä."
Ongelma ei todellakaan ole, ettenkö olisi valmis tekemään asioita muutoksen eteen, mutta luulen tuon hullun työtahdin vaikuttaneen myös siihen, ettei minulla ole ollut jaksamista enää harkita tai tehdä järkiratkaisuja esim. ruokakaupassa. Kaikki on pitänyt vaan ratkoa ja hoitaa nopeasti. Eikös tämä ollut juuri sitä samaa aikaa kun tuskailin sen kouluun pääsyn kanssa ja tietokoneen ostamisen. Nyt täytyy kyllä sanoa, että olen aidon iloinen siitä, että opintovapaalla en saa  tienata. Opinpahan olemaan.
Lähettänyt Taina klo 1.54 8 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: historia, hups, pohdintaa, tunnustuksia
tiistai 15. lokakuuta 2013
Päätin ottaa pienen välitarkistuksen siitä mistä on lähdetty liikkeelle ja minne on tultu kuluneen reilun puolentoistavuoden aikana. Idea tähän syntyi täältä. Vaikkakaan blogillani ei ole syntymäpäiviä haluaisin hieman koota yhteen mitä matkan varrella on tapahtunut. Tämä myös helpottanee itseäni ja lukijoita (sekä uusia, että vanhoja) hahmottamaan mitä muutoksia kokonaisuudessaan olen saanut aikaan. Säästöjen kertyminen tai velkasaldon pieneneminen, ei kuitenkaan kerro aivan kaikkea.
Helmikuussa aloitin bloggaamisen voimaantuneena siitä, että ensimmäistä kertaa ikinä tililläni oli rahaa palkkapäivää edeltävänä päivänä. Aloitin velanmaksutavoitteeni suuruuden hullusti, sillä en ajatellut omistavani muuta velkaa kuin visan ja jouston. Osamaksuja oli kuitenkin valtavasti. Alkuun ajattelin, että tilanne on korjattavissa ainoastaan mikäli tienaan enemmän. Säästäminen ei ollut juolahtanut mieleenikään.
Maaliskuussa aloin analysoimaan enemmän kulutustottumuksiani ja sitä mihin raha oikeastaan on mennyt. Loin ensimmäiset seitsemän tavoitettani, joista kolmas toteutui helmikuussa. Niissä puhuttiin lainojen maksusta, hätävararahastosta ja asuntosäästämisestä.
Huhtikuussa ostin puhelimen ja polkupyörän. Pyörä on nyttemmin jo pöllitty ja puhelin ostettiin kytkyllä. Maksan kytkyä edelleen. Maistoin ensimmäisen kerran huoletonta lomailua, sillä olimme säästäneet matkaa varten. Olin huolettomampi. Huhtikuussa kokeilin myös minimillä elämistä ja olin vähän kieli vyön alla.
Toukokuussa kerroin menneisyydestä ja pikavippikierteestäni. Olin vaikuttunut Larry Wingetin opeista ja tajusin vihdoin ja viimein, ettei kulutuksen jälkikäteen seuraaminen ole sama asia kuin budjetointi. Ja pitää budjetoida muuttaakseen käytöstään. Aloin myös haaveilla auton vaihdosta.
Kesäkuussa ostin sitten kuitenkin sen auton. Otin elämäni ensimmäistä kertaa lainan jonka olen maksanut suunniteltua nopeammin pois. Enää ko. lainaa ei ole ja olen siitä iloinen. Vaihtaminen oli todella järkevää, olisin varmaan jo vararikossa sen edellisen auton kanssa. Tajusin myös vihdoin, ettei lainojen lyhentäminen suunniteltuun tahtiin ole mahdollista. Saavutin yhden tavoitteen lisää, kun maksoin 2. luottokortin pois.
Heinäkuussa meni rahaa aivan helvetisti. Osa meni luotolta. Olin kaasona pohjoisessa häitään viettävälle morsiamelle ja häät, asut, kampaukset ja polttarit kaatoivat kaiken kumolleen. Minulla oli käsittämätön "vain parasta" ajattelumalli koskien morsianta joka on minulle rakkaampi kuin omat sisarukseni. Kaikki meni päin helvettiä. Juhlat olivat toki onnistuneet ja oli kiva kesäkin. Pääsin opiskelemaan ja jännitin tulevaa.
Elokuu-Joulukuu: Pidin taukoa blogista ja ostin uuden tietokoneen. Tauko meni aikalailla kesän tilanteen korjaamiseen, en kai uskaltanut siitä tulla tänne avautumaan koska auton ostamisestakin sain paskaa niskaani. Vaikken pahasti, mutta silti minua hävetti. Koulu alkoi ja kiirettä piisasi, joten siksikään minua ei näkynyt.
Tammikuussa otin itseäni niskasta kiinni ja tunnustin täällä kaiken. Aloin myös ensimmäistä kertaa hahmottaa osamaksuja myös velkana. Listasin ne samaan taulukkoon muiden kanssa ja tavoitteiden määrä kasvoi seitsemästä kymmeneen. Olin kiireinen ja sain kuulla, että vuokrasuhteeni loppuu minusta riippumattomista syistä.
Helmikuussa olin hyperkiireinen. Muutin ja sain rahaa vähän säästöönkin.
Maaliskuussa aloin ennakoimaan osamaksuja jne. exceliin ja tavoitteet alkoivat tuntumaan saavutettavilta. Kävin myös hienoista pohdintaa siitä, millaista matkaa tässä on blogin pitämisen aikana ja sitä ennen käyty. Nuukailu alkoi tuntumaan paikoin mukavalta.
Huhtikuussa minulle alkoi tulla kiire ja vimma tavoitteiden saavuttamisen kanssa. Halusin hoitaa kaiken alta pois ja pian! Sain autolainan maksettua. Sain visan maksettua. (!!!!!!!!) Olin ylpeä saavutuksistani!
Toukokuussa Sain maksettua pois viimeisen osamaksun! Kustannukset olivat toukokuussa suuremmat kuin normaalisti. Samalla kuitenkin tein tulevaa matkaa varten muutamia hankintoja Klarnalla, mutta suunnitellusti ja tiesin, että saan ne maksettua nopeammin pois kuin normaalisti.
Kesäkuussa aika meni matkaa suunnitellessa ja rahaa säästäessä. Osamaksuihin ja autoon menneitä rahoja en siis kohdentanutkaan jouston maksamiseen vaan matkakassaan ja tarvikehankintoihin.
Heinäkuussa maksoin kaikki heinä ja elokuun laskut etukäteen ennen kuukauden mittaiselle matkalleni lähtöä. Lähdin reissuun tilillä ollessa 1200€, hätävaratilillä vanhemmilta lainattu 1000€ ja käyttämätön visa. Huolsin auton, ilman Visaa. Olin onnellinen, ko. matka oli muodostunut haaveekseni jo 2009, ja nyt pääsin sen toteuttamaan!
Elokuussa palasin jälleen Suomeen, palautin 1000€ vanhemmilleni ja maksoin loput matkatarvikehankinnoistani pois. Maksoin reissun aikana Visalta kadonneeet rahat takaisin. Halusin aikaa itselle, opinnoille ja harrastuksille. Töihin paluu oli raskas. Tajusin, että alkuperäinen kokonaisvelkani on ollut yli 13 000€. Tuntuu hurjalta luvulta! Laitoin säästötililleni siirtoeston. Säästötililtä saa nostettua rahaa vain konttorissa. Rahaa alkoi kertyä talteen. Ensimmäisiä kertoja olen todella ajatellut säästämistä.
Syyskuussa vahvistui ajatus opintovapaasta ja jäinkin pian pois töistä. Virallisesti vapaa sovittiin alkavaksi lokakuulta. Sain viimeisen palkan ja aloin nuukailla tosissaan. Säästöön oli kertynyt melkein 1000€.
Lokakuussa (nyt ollaan puolivälissä) olen nuukaillut ja tehnyt hieman kaverinpalveluksia jne. ruoka ja juhlamokkapalkalla. Joistain jutuista olen saanut ihan riihikuivaa rahaakin. Perustin laskutilin. Ratsasin säästötilin jotta sain laskut maksettua, mutta silti olen vakuuttunut siitä, että asiat tulee järjestymään. Joudun vielä luultavasti korkkaamaan sitä visaakin jos rahaa ei pikkuhiljaa ala tulla... Aikuiskoulutustuen päätöstä odottelen edelleen, mutta kyllä se sieltä joskus tulee. Onneksi marraskuun vuokra on jo maksettu ja pakkasessakin on vielä vähän ruokaa.
Aikamoinen matka jo tähän saakka. Huomionarvoista mielestäni on, että elokuun alun jälkeen en ole ostanut itselleni mitään. Matkaltanikaan en ostanut tuliaisia tms. Nyt ensimmäisenä listallani on talvikengät ja toisena sisäliikuntakengät. Siis sitten kun rahatilanne antaa myöden...
Minä huomaan muutosta. Nyt velkaa on alle 7000€. Huomaatko sinä muutoksen?
Lähettänyt Taina klo 2.13 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: historia, kekseliäisyys, seuranta, säästäminen, tavoitteita, yllätys
keskiviikko 9. lokakuuta 2013
Säästöihin kajottu. Nyt melkein itkettää, no ei ihan. Laskut on maksettu.
No niin. Tänään on käyty pankissa valuuttaa siirtelemässä tililtä toiselle. Laskut on maksettu ja tukipäätöstä odotetaan edelleen. Muutin suoravelotussopimukset menemään tuolta laskutililtä. Kyllä hieman korpesi katsella säästötilin saldoa tekosieni jälkeen. Nyt ei auta muu, kuin odotella sitä tukipäätöstä. Jos se ehtii, on seuraavan tuen tuloon aikaa vielä 22 päivää. Edelleen odottelen kuitenkin niitä viimeisiä kilometrikorvauksia. Muuten saattaa piakkoin käydä niin, että viimeinenkin 180€ katoaa säästötililtä "parempiin suihin". Kasviskaalikeitto tuossa porisee liedellä. Pakkaseen menossa n. 10 annosta ruokaa. ja annoksen hinta on n. 20snt. Harmi vaan, että seuraavat pari päivää on luvassa koululounasta ja täytynee jostain kolikkokiposta noukkia 2x2,65€ lounaita varten. Autossa on bensaa onneksi vielä reilusti yli puoli tankkia joten kouluun saakka päästään molempina päivinä (...ja ehkä vielä takaisinkin.)
Lähettänyt Taina klo 10.58 6 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: opintovapaa, pohdintaa, seuranta, säästäminen, tavoitteita
tiistai 8. lokakuuta 2013
En ymmärrä miksi en ole tehnyt tätä aiemmin, vaikka olen asiaa pohtinut ja pähkinyt vaikka kuinka paljon matkan varrella. Nyt avasin verkkopankkiini laskutilin. Huomenna menen pankkiin ja nostan sieltä säästötililtä ensimmäisen kuukausisetin laskutilille (=800€) Laskin, että puhelin, sähkö, asuminen, eläkesäästö, liiton jäsenmaksu, vakuutukset, katsastus ja auton huolto jaettuna kuukausittaisiin kustannuksiin tulisi katettua tuolla summalla. Sitten kun ensimmäinen tuki aikanaan tulee, kompensoin toivon mukaan tuota säästötilille syntyvää lovea. Nyt tämä ressi alkaa vaan käydä täysin turhaksi. Maksamattomat laskut (vaikka eräpäiviin on vielä päiviä) aiheuttavat näppyjä naamaan niin paljon, että järki lähtee. En pysty keskittymään mihinkään kun raha-asiat pyörii mielessä. Jospa nyt sitten tulisi vähän helpotusta tilanteeseen.
Toiveena on, ettei tarvitse enää käyttää erillisiä "laskujenmaksupäiviä" tai odottaa seuraavaan palkkapäivään autonhuollon kanssa, vaan pikkuhiljaa tämä tili tasapainottaa tilannetta. Katsotaan..
Lähettänyt Taina klo 5.55 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: budjetti, huolestuttaa, opintovapaa, pohdintaa, tavoitteita
sunnuntai 6. lokakuuta 2013
Vastaavanlaisesta rahattomuudesta on hetki vierähtänyt. Lompakossa rahaa pari kymppiä ja tilillä puolitoista euroa. Säästötiliin kajoan vasta jos on ihan pakko. Toisin sanoen jos maanantaina 14. päivä ei ole saapunut vielä kilsakorvaukset ja päivärahat. Sitten marssin pankkiin ja siirrän tilille lainoihin ja laskuihin tarvittavat rahat. Jos korvauksia ei tule riittävästä (niin kuin ei tulekkaan) siirrän puuttuvan summan. Säästötililtä en kuitenkaan haluaisi nostaa rahaa ruokaan/tupakkaan. Niihin haluan rahat kerätä jotenkin muuten.
Vaikka rahapussissa on tosiaan tuo 22,50€, alkaa silti jo hikoiluttaa. Puhuin äitini kanssa lauantaina puhelimessa ja hän tilaili suursiivousta kotiinsa. Ehdotin, että olisin voinut mennä heti tänään. Hän sanoi, ettei vielä kannata kun taloyhtiössä on remontti vielä kesken. Minua kismitti. Rahaa olisin tarvinnut. Hän kysyi, että millainen rahatilanteeni on ja sanoin, että ihan ok. Näin sitä aikuinen ihminen ei kehtaa sanoa, että perseestä se on. Toki, enpä ole koskaan ennenkään sanonut. Eivätkä he tiedä veloista mitään. Viimeksi olen tainnut rahaa ottaa taloudellista tukea vastaan vanhemmiltani  vuonna 2005. Silloin tein pyhän lupauksen, etten enää koskaan. Siihen liittyi niin valtava syyllisyys, että sitä on hankalaa sanoin kuvailla.
Laitoin muutamat korut myyntiin kirppispalstalle. Äidiltä saatuja, ja siitäkin poden syyllisyyttä. Tokikaan ei ole kyseessä perintökoruja, vaan ihan puhtaasti valmistujais- ja ylioppilaslahjaksi saatuja. Pronssia ja kultaa aina lahjaksi on tullut, vaikken ole koskaan mitään muuta kuin hopeaa käyttänyt. Toisin sanoen kaikkia koruja on käytetty ehkä kerran. Itse en ainakaan niiden menettämistä jää kaipaamaan, enkä usko että hänkään asiaa huomaa. Pölyttyvät vain laatikossa. Silti minulla on huono omatunto.
Lähettänyt Taina klo 12.59 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: huolestuttaa, kekseliäisyys, pohdintaa, säästäminen
lauantai 5. lokakuuta 2013
Matkin, olenhan apina. Idean tehtävään sain täältä.
Varautuminen pahan päivän varalle
Raha tulee rahan luo
Lähettänyt Taina klo 11.51 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
keskiviikko 2. lokakuuta 2013
29 päivää ensimmäiseen tukeen? Verottomien tulojen analyysiä.
Hakemukseni on ollut nyt käsittelyjonossa 31 päivää. Edelleen jännittää kovasti, että miten tässä käy. Siksi erityisesti huolettaa, että pahimman skenaarion mukaan säästöni ehtii mennä nollille ennen kuun loppua ja sitten vielä joudun käyttämään luottoa siihen saakka kunnes ensimmäinen tuki tulee. Edelleen kuitenkin yritän valaa itseeni uskoa siitä, että päätös tulisi pian. Päätöstä odotan ennen kaikkea siksi, että saisin varmuuden tuen määrään ja toisaalta ihan vain mielenrauhan vuoksi. Mitään estettä tuen saamiselle ei kuitenkaan ole, sillä ennakkopäätös on jo olemassa. Mutta suuruus ja päätöksen tulopäivä… ehtiikö ennen lokakuun loppua?! Plussana kuitenkin nyt se, että lähtötilannehan on paljon parempi kuin mitä olettaa saattaisi. Nyt huomaa, että minua tosissaan huolettaa koska visa ei ole tapissa, vaan höyläysvaraa on se koko 1000€ ja säästössäkin on melkein se 1000€.
Lisätuloja olen onnistunut saamaan ihan kohtuullisesti muutaman viikon aikana. Käytännössähän olen oikeastaan käynyt lisätuloilla kaupassa, koska kaikki tilillä olleet rahat on menneet laskuihin (johtuen visan ylimääräisestä lyhennyksestä.) Lisäksi tiliä on verottanut vuodenvaihteen pieni matka. Matka kustansi vain 150€. Kyseessä on kolmen päivän täysylläpitoreissu joten summaa en pitänyt kohtuuttomana.
Olen tienannut kolmen viikon aikana ikkunanpesulla, siivoamisella, autokuskina toimimisella, sämpylöiden leipomisella ja talvitakin myymisellä…tatta-da-daa: 125€ +2x dermosilin käsisaippuaa, käsilaukun, mekon ja lounaan. Tämä on mielestäni todella hyvin!
Rakas verottaja, mikäli luet tätä nyt… anna anteeksi.
Toim. huom: mekko ja laukku olivat siis käytettyjä ja sain ne siivouspalkkani kylkiäisenä.
Lähettänyt Taina klo 2.28 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kekseliäisyys, opintovapaa, palkkapäivä, tunnustuksia
Olen pitänyt tarkkaa kirjaa kuluistani kuluneen muutaman viikon aikana. Toisin sanoen, olen koonnut kuitteja epänääräiseksi kasaksi rahapussiini ja sitten olen sopivin aikavälein näpyttänyt niitä exceliin. Nyt tein sen taas. Tässä kaaviossa ei ole mukana lainan lyhennyksiä lainkaan. Ainoastaan kaikki muut kustannukset. Herranjestas kun mä järkytyin.
Arvatkaapa mikä se oli joka minua yllätti? No tuo muut kategoria. Minulla kului ko. aikana saman verran rahaa ruokakauppaan ja muut kategoriaan. Summa on 100€. Kauppakuiteissa oli karkkia, lounasta (eväät oli unohtuneet kotiin), ja limpparia. Täysin turhaa… Ainut järkevä oli kummipojan lahja 20€. Mutta silti!!!
Lähettänyt Taina klo 0.55 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: budjetti, hups, seuranta, tunnustuksia, yllätys
Uudemmat tekstit Vanhemmat tekstit Etusivu
#piirroshaaste 52 asiaa asuntolaina bloggaamisesta budjetti elämäntavat HAASTE historia huolestuttaa hups hyväntekeväisyys kekseliäisyys kotiprojekti kuluseuranta loma lukijan toive löpinää muiden blogeista opintovapaa ostos palkkapäivä pohdintaa rahavapaat remonttibudjetti seuranta sijoitus suunnitelmia säästäminen tavoitteita tositelkkaria triptyykki tunnustuksia tupakoinnin lopettaminen unelmia valaistus velkakatsaus verkkopankki vinkkejä yllätys
Sivun näyttöjä viimeisen 30 päivän aikana
Kirsi, Terhi ja Himoshoppaajan heitteille jättö.
Hakemus on ollut koulutusrahastolla käsittelyjonos...
12 päivää vielä. Onneksi sikapossu edes saa jotaki...
Säästöihin kajottu. Nyt melkein itkettää, no ei ih...
29 päivää ensimmäiseen tukeen? Verottomien tulojen...
27.09.2022 PÄÄTÖS TYÖKYVYTTÖMYYSELÄKKEESTÄ "HYLKY"
Osakkeet tuottavat huonommin kuin riskitön korko
New book, Cycles for Investor published in Amazon
VelatOn - Kohti velatonta elämää ??
Sijoitusvuosi 2021 ja kohti vuotta 2022
P.Ohatta - Kolmevitosena eläkkeelle
Decorating a Cottage: Safety, Style and Selected Material
LG G2 (D802) – Design Stylish
Minä en shoppaa enää - Vuodatus.net
33-vuotias äippä kahden tenavan kansa
La Belle et la bete (2014)
Lauta kerrallaan... Säästämistä pikkuhiljaa kohti omia asetettuja tavoitteita
Kesähelteet ja pienet pintaremontit
My blog of not buying it
Juhlin ostolakkoani ostamalla pitsan ja siiderin
Näytä 5 Näytä kaikki
Teema: Vesileima. Teeman kuvien tekijä: friztin. Sisällön tarjoaa Blogger.